钦定古今图书集成/历象汇编/岁功典/第077卷 > 九日进茱萸山诗五首 张说
## 钦定古今图书集成/历象汇编/岁功典/第077卷 > 九日进茱萸山诗五首 张说

家居洛阳下，举目见嵩山。刻作茱萸节，情生造化间。
黄花宜泛酒，青岳好登高。稽首明廷内，心为天下劳。
菊酒携山客，萸囊系牧童。路疑随大隗，心似问鸿蒙。
九日重阳数，三秋万实成。时来谒轩后，罢去坐蓬瀛。
晚节欢重九，高山上五千。醉中知遇圣，梦里见寻仙。